20 ก.ย. 65 โดนแมวกัด ลงเขี้ยวมีเลือด ล้างแผลด้วยแอลกอฮอล์ 70% แล้ว สังเกตอาการแมวก็ปกติดี อยากทราบว่าต้องไปฉีดวัคซีนไหม เคยฉีดวัคซีนมาครบแล้วตอนปี 2561 เข็มสุดท้ายประมาณเดือน ก.ย. 61 ค่ะ
สวัสดีค่ะ Kwanka,หากโดนแมวขกัด จนเกิดบาดแผล มีเลือดออก ก็จะเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะ แต่หากไม่ใช่แมวที่เลี้ยงเอง และไม่สามารถสังเกตอาการแมวไปได้นาน 4-5 วัน ก็ควรไปฉีดวัคซีนค่ะ โดยหากเคยฉีดครบคอร์สมาแล้วเมื่อ ก.ย .61 ก็ให้ฉีดกระตุ้น 2 เข็มค่ะนอกจากนี้ แผลที่โดนกัด อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่โดนกัด ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ แต่หากแผลเกิดการบวมแดงอักเสบ ก็ควรไปพบแพทย์เพื่อจ่ายยาปฏิชีวนะให้ทานค่ะ